burgasdotpro/wikipedia huggingface dataset:
Sagatka

Sagatka () je vrch v severovýchodnej časti Turzovskej vrchoviny a najvyšší vrch podcelku Predné vrchy.
Polohopis.
Masív Sagatky tvorí výbežok v najsevernejšej časti Predných vrchov, ktorý priamo susedí na severe a východe s Kornickou brázdou a na západe so Zadnými vrchmi. Vrchol leží v katastrálnom území obce Raková, asi severne od centra obce, nad miestnou časťou "Korcháň". 
Západné svahy odvodňujú prítoky potoka Trstená, východné svahy prítoky Milošovského potoka.
Turistika.
Vrcholom Sagatky nevedie značkovaný chodník. Červene značená trasa z Makova vedie cez osadu "Korcháňovci", obchádza vrchol severovýchodne a pokračuje južným smerom po hrebeni Predných vrchov do centra Rakovej. Prístup na vrchol je buď z tejto značenej trasy z osady "Bzdivonka" alebo odbočením z hlavnej cesty v osade "Mičkové" po neznačenej lesnej ceste.
Famke Janssenová

Famke Janssenová (; * 5. november 1964, Amstelveen, Holandsko) je holandská herečka, režisérka, scenáristka a bývalá módna modelka. Je známa aj vďaka svojej úlohe Jean Grey/Dark Phoenix vo sérií filmov "X-Men".
Životopis.
Famke Beumer Janssenová sa narodila v roku 1964 v Amstelveene v Holandsku. Má dve sestry, režisérku Antoinette Beumerovú a herečku Marjolein Beumerovú. Po rozvode rodičov si sestry zmenili priezvisko na Beumer. 
Okrem rodnej holandčiny hovorí Janssenová anglicky a francúzsky. Po maturite študovala na univerzite v Amsterdame rok ekonómiu a na začiatku 90. rokov sa študovala na Columbia University.
Kariéra.
V roku 1995 sa Janssenová objavila v prvom filme o Jamesovi Bondovi, kde hrala po boku Pierceho Brosnana, "GoldenEye". Janssenová sa predstavila ako zvodná femme fatale, Xenia Onatopp. Koncom 90. rokov hrala vo filmoch ako "Faculty", "Deep Rising" a "House na Haunted Hill".
V roku 2000 si zahrala superhrdinku Dr. Jean Gray vo filme od Marvel Studios, "X-Men". Svoju rolu si zopakovala aj v druhej časti, v roku 2003. Za túto úlohu získala cenu Saturn Award za najlepšiu herečku vo vedľajšej úlohe.
Tiež sa pripojila k hereckému obsadeniu televízneho seriálu "Nip / Tuck" ako Ava Moore.
V roku 2011 natočila Janssen drámu "Bringing Up Bobby". Napísala aj scenár k filmu, v ktorom hrali Milla Jovovič, Bill Pullman a Marcia Cross. V roku 2013 hrala zápornú postavu Muriel v dobrodružnom filme "".
V roku 2019 pôsobila ako porotkyňa filmového festivalu Tribeca.
Osobný život.
Janssenová bola vydatá v rokoch 1995 až 2000 za spisovateľa a režiséra Kipa Williamsona. 28. januára 2008 bola na protikorupčnej konferencii OSN v Nusa Dua na Bali vymenovaná za veľvyslankyňu pre integritu Úradu OSN pre drogy a kriminalitu.
Canadian Opera Company

Canadian Opera Company (skratka COC) je operný súbor sídliaci v kanadskom Toronte.
Súbor je hlavným producentom opery v Kanade a jedným z najväčších v Severnej Amerike.
Dejiny.
V roku 1946 bola založená Royal Conservatory Opera School. Z nej sa vyvinul súbor Opera Festival Company, ktorý fungoval pod Opera Festival Association. Názov Canadian Opera Company sa začal používať v roku 1958. Zo začiatku spolupracovala s Toronto Symphony.
Od roku 1960 sa spoločnosť volala Canandian Opera Association. Od roku 1977 sa súbor oficiálne volá Candian Opera Company. V júni 2006 spoločnosť otvorila novú divadelnú budovu Four Seasons Centre. V roku 2020 musel súbor zrušiť časť svojej sezóny kvôli COVID-19.
Vedenie.
Generálny riaditeľ je Alexander Neef, ktorý by mal odísť do parížskej opery. Alexander Neef strávil v COC 13 sezón ako generálny riaditeľ, jeho predchodcom bol Richard Bradshaw. Bradshaw bol generálnym riaditeľom od roku 1998.
Jana Bittó Cigániková

Mgr. Jana Bittó Cigániková, MBA (* 15. september 1983, Bratislava) je slovenská politička, od roku 2016 poslankyňa Národnej rady SR, kde aktuálne pôsobí aj ako členka Výboru NR SR pre zdravotníctvo. Je členkou strany Sloboda a Solidarita, kde pôsobí ako tímlíderka pre zdravotníctvo. Vybudovala sieť jaslí a škôlok a je matkou dvoch synov.
Životopis.
Narodila sa 15. septembra 1983 v Bratislave. Po ukončení základnej školy študovala na strednej škole odbor Technicko-informačné služby (19992004). Vysokoškolské vzdelanie nadobudla na Fakulte verejnej správy Vysokej školy ekonómie a manažmentu verejnej správy v Bratislave, odbor Manažment verejnej správy (20092014) a Central european management institute (Praha), odbor Manažment zdravotníctva (20162018).
V 20052006 sa zúčastnila jazykového pracovného pobytu vo Veľkej Británii. Po materskej dovolenke nastúpila v roku 2007 na post obchodného zástupcu pre Slovenskú legálnu metrológiu n.o. Následne pôsobila ako finančná poradkyňa pre Tatra banku a neskôr založila sieť súkromných jaslí a škôlok.
Politická kariéra.
Do strany Sloboda a Solidarita vstúpila v roku 2012, o rok neskôr úspešne kandidovala do krajského zastupiteľstva Bratislavského samosprávneho kraja. Po voľbách v roku 2016 sa stala poslankyňou NR SR a členkou Výboru NR SR pre zdravotníctvo. Počas pôsobenia v poslaneckom klube SaS sa venuje zdravotníctvu a stážuje v niekoľkých zdravotníckych zariadeniach a inštitúciách (nemocnice, poisťovne, ambulancie, lekárne). V roku 2020 obhájila svoj post poslankyne NR SR a zároveň sa stala predsedníčkou Výboru NR SR pre zdravotníctvo.
11. novembra 2022 bola ako predsedníčka výboru odvolaná, zostala však jeho členkou. Po odvolaní vyhlásila: „Politicky som rátala s tým, že budem odvolaná, nakoľko som terčom Igora Matoviča a OĽANO už nejakú dobu. Som rada, že dôvodom je práve môj boj za práva žien.“ Navrhnutie odvolania podal poslanec Martin Čepček (nezaradený), ktorý zdôvodnil, že Bittó Cigániková nemá „odborné ani osobné predpoklady na funkciu“ a že funkciou využíva na šírenie „progresívnej ideologickej agendy“. Návrh na odvolanie z 91 prítomných podporilo 67 poslancov, 22 bolo proti a 2 sa zdržali.
Milan Husťák

Plukovník vo výslužbe MUDr. Milan Husťák (* 9. máj 1947, Stakčín† 7. júl 2020, Košice) bol významný slovenský, vojenský lekár, otorinolaryngológ.
Životopis.
Po nadobudnutí maturitného vzdelania v roku 1965, nastúpil na Lekársku fakultu Karlovej univerzity Praha, kde študoval vo Vojenskom lekárskom, výskumnom a doškoľovacom ústave v Hradci Králové. Štúdium úspešne absolvoval v roku 1971 a bol mu priznaný titul MUDr.
Lekárska prax.
Po absolvovaní štúdia a lekárskej príprave, nastúpil ako vojak z povolania, vo vojenskej hodnosti nadporučík, do Československej ľudovej armády, na funkciu hlavný vojenský lekár, Vojenský útvar 8700 Michalovce - 1971.
Bol aj hlavným odborníkom otorinolaryngológie Ozbrojených síl SR a podieľal sa na výbere kandidátov na prvého slovenského kozmonauta. Ako prvý na Slovensku zaviedol vyšetrovanie porúch sluchu u novorodencov pomocou vyšetrenia otoakustických emisií.
Dr. Harrow

Dr. Harrow () je austrálsky dramatický seriál z lekárskeho prostredia, vytvorený Stephenom M. Irwinom a Leighom McGrathom, ktorého úvodný diel mal premiéru 9. marca 2018 na austrálskej televízii ABC. Hlavnú rolu súdneho patológa Daniela Harrowa stvárnil Ioan Gruffudd.
2. mája 2018 bolo oznámené, že seriál bol predĺžený o druhú sériu, ktorá mala premiéru 12. mája 2019. 10. októbra 2019 stanica ABC obnovila seriál pre tretiu sériu.
Na Slovensku mal premiéru 2. augusta 2020 na WAU.
Dej.
"Harrow" rozpráva príbeh doktora Daniela Harrowa, súdneho patológa, ktorý odmieta rešpektovať autority. Má neochvejnú empatiu k mŕtvym, ktorá mu pomáha riešiť aj veľmi bizarné prípady. Je ochotný obísť každé pravidlo a je odhodlaný pomôcť obetiam vrážd a odhaliť pravdu, čo sa im stalo. Nikto však nevie, ako hrozné tajomstvo z minulosti ohrozuje ako jeho, tak i jeho rodinu a kariéru!
Mapučé

Mapučé alebo mapuče alebo mapuche môže byť:
Cennet

Cennet (tur. "Cennet'in Gözyaşları") je turecký romanticko-dramatický seriál pôvodne vysielaný v rokoch 2017 a 2018. Hlavné postavy stvárnili herečka Almila Ada a herec Berk Atan. Na Slovensku ho vysielala televízia Doma od 30. marca 2020 do 12. októbra 2020 od pondelka do štvrtka o 20:30. Prvý týždeň sa seriál vysielal v dvoch častiach za sebou. Následne sa až do konca vysielala denne iba jedna časť kvôli koronakríze, ktorá v tej dobe veľmi ovplyvnila výrobu dabingu. TV Doma začne seriál reprízovať od 5. októbra 2022 každý pracovný deň o 10:20 v dvoch častiach za sebou.
Dej.
Cennet (Almila Ada) je mladá žena, ktorú ako dieťa opustili tí najdôležitejší ľudia a odvtedy sa statočne pretĺka životom. Vždy jej však chýbala materinská láska. Tvrdo na sebe pracovala, aby sa stala najlepšou študentkou vo svojom ročníku architektúry. To sa jej aj podarí a po promócii jej pani Arzu (Esra Ronabar), matka jej spolužiačky Melisy (Zehra Yılmaz), ponúkne vysnívanú prácu. Vo firme sa zoznámi so Selimom (Berk Atan) a ako plynú dni, pomaly sa rozpamätajú, že Cennet a Selim nie sú úplne neznámi – v detstve boli najlepšími priateľmi, no rozdelila ich nehoda, po ktorej Selim zmizol z Cennetinho života a stratil pamäť. Ich vzťah však narazí na problém – Selima má totiž vyhliadnutého pre svoju dcéru už niekto iný... Aby toho nebolo dosť, ten „niekto“ je možno Cennetina biologická matka, ktorá ju v detstve opustila. Namiesto materinskej lásky však plánuje krutý plán, ako Cennet raz a navždy vymazať zo svojho života.
Institut Mines-Télécom Business School

Institut Mines-Télécom Business School je európska biznis škola nachádzajúca sa v Paríži a Évry. Bola založená v roku 1979.
Charakteristika.
IMT BS je trojnásobne akreditovaná medzinárodnými AMBA, CGE a AACSB. Škola má cca 7 500 absolventov.
Študijné programy.
IMT BS má svoj Master in Management program, niekoľko Masters programov v rôznych oblastiach ako napríklad marketing, financie, médiá, ľudské zdroje. IMT BS udeľuje aj PhD titul.
Umiestnenia v rebríčkoch.
V roku 2019 sa program Master in Management umiestnil na 75. mieste v globálnom rebríčku Financial Times.
Marián Viskupič

RNDr. Ing. Marián Viskupič (* 18. október 1977, Bratislava) je slovenský politik, poslanec Národnej rady Slovenskej republiky. Je predsedom Výboru pre financie a rozpočet a poslancom Trnavského samosprávneho kraja. Je zakladajúcim členom strany Sloboda a Solidarita (SaS) a je jej krajským predsedom v Trnavskom kraji.
Životopis.
Narodil sa v Bratislave, základnú školu navštevoval a ukončil v Šúrovciach (1984-1992). Neskôr pokračoval na Gymnáziu v Seredi (1992-1996). Vysokoškolské vzdelanie získal na Prírodovedeckej fakulte Univerzity Komenského v Bratislave v odbore Učiteľstvo všeobecne vzdelávacích predmetov so špecializáciou matematika – biológia (19962001). Rigoróznu prácu obhájil na Katedre antropológie na Prírodovedeckej fakulty Univerzity Komenského v roku 2004 a získal titul RNDr.. Následnú cestu ekonóma odštartoval štúdiom na Fakulte podnikového manažmentu Ekonomickej univerzity v Bratislave s odborom Ekonomika a manažment podniku. Pracovné skúsenosti naberal popri štúdiách ako učiteľ na základnej škole v Šúrovciach a neskôr v Bratislave na Obchodnej akadémii Nevädzová 3. V rokoch 20022010 pôsobil ako manažér v Summit Motors Slovakia a Summit Motors Bratislava a v rokoch 20132017 na pozícii riaditeľa popredných služieb. Dva roky pracoval ako generálny riaditeľ Sekcie majetku a infraštruktúry na ministerstve obrany SR (20102012).
Je ženatý a má dve deti.
Politická kariéra.
V roku 2009 stál pri zrode politickej strany Sloboda a Solidarita (SaS) a zároveň je jej krajským predsedom v Trnavskom kraji. V roku 2017 sa stal poslancom Trnavského samosprávneho kraja za volebný obvod Trnava. V Bratislavskom samosprávnom kraji zastával od roku 2017 funkciu riaditeľa Úradu BSK. Hlavnými činnosťami boli riadenie a organizácia práce Úradu BSK, priame riadenie riaditeľov odborov Úradu a vedúcich oddelení zaradených do priamej riadiacej pôsobnosti, ako aj zamestnancov sekretariátu riaditeľa. V roku 2019 sa stal poslancom NR SR ako náhradník za Luciu Ďuriš Nicholsonovú. V parlamente pôsobil ako podpredseda Výboru pre financie a rozpočet. Ako predseda Výboru pre financie a rozpočet pokračuje v ďalšom volebnom období. Ako ekonóm je za čo najjednoduchšiu formu podnikania bez zbytočných právnych prekážok. V programe SaS sa podieľal na kapitole – „zdravé financie – štátny rozpočet“. Bol za rázne zrušenie zákazu nedeľného predaja, dlhodobo presadzuje zmeny v legislatívnom procese za stranu SaS.
René Bílik

Prof. PaedDr. René Bílik, CSc. (* 24. máj 1960 Skalica) je rektorom Trnavskej univerzity v Trnave, univerzitným profesorom na tamojšej katedre slovenského jazyka a literatúry a samostatným vedeckým pracovníkom Ústavu slovenskej literatúry SAV. Ako vedec a pedagóg sa venuje slovenskej literatúre po roku 1945, teórii literatúry, teórii literárneho procesu a slovenskej literatúre pre deti a mládež.
Vzdelanie a kvalifikačný rast.
Prof. René Bílik vyštudoval odbor slovenský jazyk a literatúra – občianska náuka na Pedagogickej fakulte v Nitre v roku 1984. Doktorát pedagogiky absolvoval v odbore teória vyučovania slovenského jazyka a literatúry. Vedeckú ašpirantúru a titul kandidáta vied obhájil v odbore teória a dejiny slovenskej literatúry v roku 1990. Docentom sa stal v roku 2003, profesorom v roku 2011.
Kariéra.
Okrem práce v akademickej sfére má bohaté skúsenosti s komunálnou správou, bol zástupcom primátora mesta Pezinok a neskôr prednostnom pezinského Okresného úradu.
Vedeckovýskumná a publikačná činnosť.
Prof. René Bílik je autorom knižných prác o spisovateľovi Ľubomírovi Feldekovi, ale aj o industrializovanej literatúre. Napísal "No a čo!" (2001), "Duch na reťazi. Sondy do literárneho života na Slovensku v rokoch 1945 – 1989" (2008), "Historický žáner v slovenskej próze" (2008) alebo "Interpretácia umeleckého textu" (2009). Je autorom mnohých ďalších štúdií a antológií. Bol redaktorom časopisov Kultúrny život a OS, predsedom Obce spisovateľov Slovenska a členom Rady Asociácie organizácií spisovateľov Slovenska.
Prvé funkčné obdobie.
R. Bílik bol zvolený za rektora potrebným počtom hlasov v akademickom senáte Trnavskej univerzity v apríli 2019. Stal sa tak v poradí šiestym rektorom tejto alma mater, ktorá je podľa neho najstaršou slovenskou univerzitou, respektíve je univerzitou s najstaršími historickými koreňmi.
Asus Tinker Board

ASUS Tinker Board je jednodoskový počítač, ktorý vyrába spoločnosť ASUS od roku 2017. Jeho veľkosť a piny sú prispôsobené na to, aby bol kompatibilný s druhou a treťou generáciou Raspberry Pi.
Prvá verzia obsahuje 4k video, 2 GB RAM, gigabitový ethernet a procesor Rockchip RK3288 bežiaci na 1,8 GHz.
Londýnska zmluva (1641)

Londýnska zmluva podpísaná 10. augusta 1641 bola mierová zmluva, ktorá uzatvorila tzv. vojny biskupov ("The Bishops' Wars") medzi Anglickým kráľovstvom (Karol I.) spojeným so škótskymi rojalistami a škótskymi protestantmi (Covenanters). 
Historický kontext.
V roku 1637 chcel Karol I. uviesť novú liturgickú knihu "Book of Canons" (obdobu anglickej "Book of Common Prayer") pre Škótsku cirkev (the Kirk), a priblížiť škótskych protestantov ku anglickej episkopálnej cirkvi. Škóti chceli naďalej po vzore presbyteriánskej reformácie zrušiť úrady biskupov a odmietali akékoľvek katolizujúce reformy. Škóti s neprejednanou, a ich parlamentom neodsúhlasenou reformou nesúhlasili, ba dokonca škótski presbyteriáni na znak protestu podpísali pakt (National Covenant alebo iba Covenant). Odtiaľ následne pochádza ich názov covenanters - "covenanteri". Hnutie následne naberalo na sile a vážne ohrozovalo kráľovu autoritu v krajine. Karol I. proti ich hnutiu rázne zakročil a prepadol Škótsko, čím sa začala tzv. Prvá vojna biskupov. Neúspechy anglických vojsk viedli k prímeriu a rokovaniam o mieri. Spor sa však nepodarilo vyriešiť a vypukla Druhá vojna biskupov, v ktorej však kráľ znovu začal prehrávať a osudnou sa mu stala najmä bitka pri Newburne (28. august 1640). Výsledkom rokovaní bola predbežná Riponská zmluva, ktorá kráľovi odoberala značné finančné prostriedky. Kráľ následne zvolal Dlhý parlament, od ktorého očakával schválenie finančnej podpory. Po tom, čo parlament v novembri 1640 pomoc odmietol, sa začali rokovania o konečnom mieri.
Rokovanie a obsah zmluvy.
Rokovania medzi Karolom I. a Škótmi prebiehali až do podpisu Londýnskej zmluvy 10. augusta 1641. Zmluva bola kompromisom, pretože nie všetky škótske požiadavky boli splnené. Kráľ, ktorý musel riešiť problémy s anglickým parlamentom sa však snažil konflikt, čo najrýchlejšie ukončiť a tak sa v zmluve zaviazal:
Železničná stanica Sása-Pliešovce

Železničná stanica Sása-Pliešovce je železničná stanica v katastri obce Sása, ale obsluhujúca tiež Pliešovce. Leží na trati 153 Zvolen – Čata.
Stanica obsahuje 4 dopravné a 3 manipulačné koľaje. Za stanicou vo smere od Zvolena dosahuje trať medzi 20. a 21. kilometrom nadmorskú výšku 427 m n.m. Plánovaná bola ako jedna z troch na trati. Staničnú budovu zhotovila firma Spojená stavebná účastinná spoločnosť, Bratislava. Na stanici bola vybudovaná aj hospodárska budova a sklad s nákladnou rampou. Trať bola slávnostne otvorená 15. januára 1925, v pravidelnej prevádzke je od nasledujúceho dňa. ŽSR stanicu Sása-Pliešovce uvádzajú ako príklad monumentálnej stanice, síce odsunutej od osídlenia, ale "„znamenajúce spoľahlivý záchytný bod pre cestujúceho alebo náhodného pútnika“".
Vo februári 2019 ŽSR plánovali rekonštrukciu nakladacieho a vykladacieho priestoru s prístupovými cestami. Náklady na stavbu mali byť viac ako 1 milión eur. Stanica by sa mala upraviť podľa nosnostných požiadaviek Ozbrojených síl. ŽSR na rekonštrukcie vybrali firmu RWB z Banskej Bytrice, stáť má 960 tisíc eur. Upravené má byť tiež osvetlenie plochy a elektrické prípojky pre zariadenia OS SR.
Stanica nie je bezbariérovo prístupná.
Žralok sivý

Žralok sivý môže byť iný názov druhu:
2. slovenská futbalová liga 2020/2021

2. slovenská futbalová liga 2020/2021 bol 28. ročník druhej najvyššej futbalovej súťaže na Slovensku. Súťaž organizoval Slovenský futbalový zväz.
Obojetník

Obojetník môže byť:
Železničná zastávka Dobrá Niva zastávka

Dobrá Niva zastávka je železničná zastávka v obci Dobrá Niva. Leží na trati 153 Zvolen – Čata medzi stanicami Dobrá Niva a Sása-Pliešovce.
Zastávka má jedno nástupište, administratívne je pridelená k stanici Zvolen. V septembri 2019 sa obec Dobrá Niva opätovne snažila o odkúpenie budovy od ŽSR. Obec ju plánuje "„využívať na činnosť klubov, spolkov a združení, ktorých je v obci s 1850 obyvateľmi hneď niekoľko“". Stav budovy vyžaduje opravu, železničné využitie však nemá, lístky sa kupujú vo vlaku.
Železničná stanica Dobrá Niva

Železničná stanica Dobrá Niva je železničná stanica v obci Dobrá Niva. Leží na trati 153 Zvolen – Čata.
Stanica má 3 dopravné, 2 manipulačné a 1 odstavnú koľaj. Administratívne je pridelená k stanici Zvolen, vo Zvolene sídli prednosta stanice.
Stanica bola v posledných rokoch využívaná hlavne ako nákladná. Kvôli blízkosti vojenského obvodu Lešť je využívaná na prekládku vojenskej techniky. Ministerstvo obrany malo v roku 2019 uskutočniť rekonštrukciu nakladacej rampy, peróna a prístupnej cesty.
Horst-Wessel-Lied

Horst-Wessel-Lied (doslovný preklad: "Pieseň Horsta Wessela") je skladba od Horsta Wessela z roku 1929. Zo začiatku sa používala ako pochodová pieseň SA. V roku 1933 sa stala hymnou politickej strany NSDAP a druhou (úradne neuznanou) hymnou nacistického Nemecka.
Dejiny piesne.
Pieseň bola po prvýkrát predstavená v roku 1929, keď NSDAP do svojich novín Útok (nem. "Der Angriff" ) vložila text piesne pod názvom "Die Fahne Hoch". Čoskoro sa stala pochodovou piesňou SA. Podľa anglicko-nemeckého profesora, "Georga Brodericka", je melódia piesne prevzatá z ľudovej piesne "Königsberg Lied", ktorá bola v 20. a 30. rokoch 20. storočia pomerne známa. 
Horst Wessel bol vo svojom dome prepadnutý a postrelený dvoma členmi komunistíckej paramilitantnej organizácie Roter Frontkämpferbund - Albrechtom Höhlerom a Erwinom Rückertom. 23. februára 1930 zomrel v nemocnici na otravu krvi. 
Keď sa NSDAP dostala k moci, "Horst-Wessel-Lied" sa stala "de facto" druhou, aj keď neuznanou, hymnou Nemecka tak, ako vo fašistickom Taliansku Giovinezza.
Po roku 1945 bolo spievanie tejto piesne zakázané. V Nemecku a Rakúsku je púšťanie a spievanie "Horst-Wessel-Lied" na verejnosti aj dodnes protizákonné.
Hermafrodit (rozlišovacia stránka)

Hermafrodit môže byť:
Bisexualita (rozlišovacia stránka)

Bisexualita alebo bisexuálnosť môže byť:
Bernský párok

Bernský párok (nem. "Berner Würstel") je viedenský alebo frankfurtský párok, ktorý je pozdĺžne nakrojený a naplnený syrovými prúžkami (väčšinou ementálom) a okrem toho je obalený údenou slaninou. Existujú aj výrobcovia párkov, ktorí už syr vložili do párkového mäsa.
Bernské párky nepochádzajú zo Švajčiarska (ako napovedá názov), ale od Zell am See v Rakúsku a sú pomenované po svojom vynálezcovi, šéfkuchárovi Erichovi Bernerovi staršom. Okresný archivár Scholz potvrdil ústne zaslanie receptu. Kuchár vyvinul bernské párky ako rýchlo pripraviteľné občerstvenie pre členov Liedertafel Zell am See v 50. rokoch 20. storočia. Po týždennej skúške tento najväčší mužský zbor v Salzbursku často navštevoval Ericha Bernera v jeho Tiroler Weinstüberl v Zell am See.
Androgýnia

Androgýnia môže byť:
Obojakosť

Obojakosť alebo staršie obojetnosť môže byť:
13 Reasons Why

13 Reasons Why (štylizované ako TH1RTEEN R3ASONS WHY) je americký dramatický seriál Netflixu založený na rovnomennom románe od Jaya Ashera z roku 2007. Seriál sa zaoberá stredoškolským študentom Clayom Jensenom a následkami samovraždy Hannah Bakerovej, ktorá v krabici od kaziet opisuje prečo sa rozhodla ukončiť svoj život. Prostredníctvom rôznych príbehov seriál skúma a zobrazuje širokú škálu sociálnych otázok ovplyvňujúcich modernú mládež, vrátane samovrážd, sexuálneho obťažovania, šikanovania, rasizmu, atletickej kultúry, duševného zdravia, drogovej závislosti, alkoholizmu, domáceho násilia, homofóbie, deportácie, policajnej brutality, užívania steroidov, bezdomovectva, HIV, interrupcií či streľbách na školách. Tento seriál je produkovaný July Moon Productions, Kicked to the Curb Productions, Anonymous Content a Paramount Television.
Formula 2 v roku 2020

Sezóna 2020 Formuly 2 bol štvrtým ročníkom šampionátu FIA Formula 2. Šampionát je sprievodnou sériou Formuly 1. Všetci jazdci pretekajú v identických monopostoch so šasi Dallara F2 2018 a preplňovaným šesťvalcovým vidlicovým motorom od Mecachrome. Pneumatiky dodáva Pirelli.
Výsledky a umiestnenie.
Majstrovstvá jazdcov.
Poznámka:
Majstrovstvá tímov.
Poznámka:
Trieda SNP (Banská Bystrica)

Trieda SNP je ulica v banskobystrickej mestskej časti Banská Bystrica.
Poloha.
Trieda SNP sa nachádza na sídlisku Sídlisko, ktoré bolo okolo nej postavené v rokoch 1953 až 1965. Kopíruje niekdajší kanál odvádzajúci vodu z bývalej mestskej elektrárne. Na západe končí na Námestí slobody. Približne v polovici ju pretína ulica 29. augusta.
Puls 4

Puls 4 (pôvodne Puls TV) je rakúska terestriálna televízna stanica. Ako názov naznačuje, je štvrtým televíznym kanálom v Rakúsku po ORF 1, ORF 2 a ATV.
História.
Puls 4 začala ako lokálna viedenská televízna stanica „Puls TV“. V roku 2007 ju prevzala spoločnosť ProSiebenSat.1 Media. Dňa 28. januára 2008, s pridaním nočného spravodajstva, bola znovu spustená ako „Puls 4“, rakúska štvrtá hlavná terestriálna sieť.
ORF 1

ORF 1 (predtým FS1, potom od roku 1992 do roku 2011 a znovu od roku 2019 ORF 1, v rokoch 2011 až 2019 ORF eins) je rakúska verejnoprávna televizna stanica spoločnosti Österreichischer Rundfunk. Bola prvou televíznou stanicou v Rakúsku, ktorá začala vysielať už 1. augusta 1955. ORF 1 vysiela televízne seriály a celovečerné filmy, zatiaľ čo ORF 2 sa zameriava na kultúrne a informačné programy.
ORF SPORT + je nová športová stanica, ktorá ale nebráni ORF 1 vo vysielaní významných športových akcií. Vzhľadom k tomu, že musí súťažiť so širšou škálou nemeckých súkromných televiznych staníc cez káblovú televíziu alebo satelit, programy ORF sa zameriavajú na tradičné publikum. Na rozdiel od nemeckých televíznych staníc (ktoré sú zvyčajne k dispozici free-to-air), ORF 1 a ORF 2 sú cez satelit zakódované.
Prašník (rozlišovacia stránka)

Prašník môže byť:
Varasău

Varasău () je dedina, miestna časť obce Brusturi v Bihárskej župe v masíve Plopišských vrchov v Rumunsku. Je to typická kopaničiarska obec a sídlo rumunských Slovákov.
Slovenská komunita.
Slováci prichádzajú do Harasova od roku 1910 vnútornou kolonizáciou hlavne z Novej Huty, pričom dnes už sa z dediny ľudia prevažne sťahujú do práce do miest. Aktuálne (2011) má 152 obyvateľov, z toho bolo v roku 2002 – 76 Slovákov. V dedine sa nachádza základná škola (I. - IV. ročník) a materská škola s vyučovacím jazykom slovenským.
Nový Šastelek

Nový Šastelek (, po slovensky aj "Bajaš") je dedina, miestna časť obce Derna v Bihárskej župe v Rumunsku. Je to typická kopaničiarska obec a významné sídlo rumunských Slovákov.
Slovenská komunita.
Slováci prichádzajú do Nového Šasteleku od roku 1910 vnútornou kolonizáciou hlavne z Novej Huty a Bodonoša. Aktuálne (2011) tu žije 268 obyvateľov, z toho bolo v roku 2002 – 305 Slovákov (medzičasom sa časť obyvateľov odsťahovala). V dedine sa nachádza základná škola (prvý stupeň) a materská škola s vyučovacím jazykom slovenským. Pôsobil tu aj Rudolf Dočolomanský, otec Michala Dočolomanského, známeho herca.
Martin Sheen

Ramón Gerard Antonio Estévez (* 3. august 1940, Dayton, Ohio, USA), známy pod umeleckým menom Martin Sheen, je americký herec. Do popredia sa dostal vďaka rolám vo filmoch "The Subject Was Roses" (1968) a "Zapadákov" ("Badlands"; 1973), no neskôr ho preslávila hlavná rola vo vojnovej dráme "Apokalypsa" ("Apocalypse Now"; 1979) a stvárnenie prezidenta Josiaha Bartleta v televíznom seriáli "Západné krídlo" ("The West Wing"; 1999 – 2006). V rokoch 2015 – 2020 hral postavu Roberta Hansona v seriáli Netflixu, "Grace and Frankie".
Za stvárnenie Kita Carruthersa vo filme "Zapadákov" ("Bandlands") získal ocenenie pre najlepšieho herca na Medzinárodnom filmovom festivale San Sebastián. Za rolu kapitána Willarda v dráme "Apokalypsa" ("Apocalypse Now") získal nomináciu na Filmovú cenu BAFTA v kategórii najlepší herec.
Sheen spolupracoval s množstvom filmových režisérov, ako sú Richard Attenborough, Francis Ford Coppola, Terrence Malick, David Cronenberg, Mike Nichols, Martin Scorsese, Steven Spielberg či Oliver Stone. Sheen v roku 1989 získal hviezdu na Hollywoodskom chodníku slávy. Za pôsobenie v televízii vyhral 2 Zlaté glóbusy a 2 ceny Screen Actors Guild, a to za seriál "Západné krídlo" ("The West Wing"). Za hosťujúcu rolu v sitkome "Murphy Brownová" získal cenu Emmy. V roku 2012 stvárnil strýka Bena vo filme "The Amazing Spider-Man".
Narodil sa a vyrastal v Spojených štátoch ako syn imigrantov. Svoje umelecké meno začal používať pre ľahšie získanie hereckých úloh. Je otcom štyroch detí, všetci sú herci.
Sheen v roku 1990 režíroval film "Rýchlopaľba" ("Cadence"), v ktorom sa objavil po boku svojich synov Charlieho a Ramóna. Narozprával, produkoval a režíroval dokumenty, za ktoré v 80. rokoch získal 2 Daytime Emmy awards. Je aktívny v oblasti liberálnej politiky.
Športový areál FC Petržalka

Športový areál FC Petržalka je viacúčelový areál v bratislavskej mestskej časti Petržalka v časti Ovsište na Slovensku. V súčasnosti sa využíva prevažne na futbalové zápasy a tréningy a je domovom pre klub FC Petržalka. Pôvodná kapacita 5 000 bola znížená na 1 500 divákov.
Časti areálu.
Areál je používaný prevažne na futbal (hlavný štadión, tréningové ihrisko a malé ihrisko pre predprípravky), taktiež sa tu nachádza aj ihrisko pre plážový volejbal. Potom tu je detské ihrisko, dopravné ihrisko, kancelárie klubu a rezort Mari Kiri (ubytovanie a reštaurácia). 
Rekonštrukcia.
13. marca 2019, sa vedenie klubu rozhodlo pristavať oproti hlavnej tribúne menšiu tribúnu a vedľa malú tribúnu pre fanúšikov hostí.
Súčasnosť.
V súčasnosti sa využíva prevažne na futbalové zápasy a tréningy FC Petržalka, ktorá hrá v 2. lige.
Peľová komôrka

Peľová komôrka môže byť:
Pel

Pel môže byť:
Manuel II.

Manuel II. môže byť:
Alexios II.

Alexios II. alebo Alexej II. môže byť:
Alexios III.

Alexios III. môže byť:
Alexios IV.

Alexios IV. môže byť:
Andronikos I.

Andronikos I. môže byť:
Andronikos II.

Andronikos II. môže byť:
Andronikos III.

Andronikos III. môže byť:
Žralok piesočný

Žralok piesočný môže byť:
Kosířské lomy

Kosířské lomy sú národná prírodná pamiatka ev. č. 6125 neďaleko obcí Čelechovice na Hané a Slatinky v okrese Prostějov. Oblasť spravuje AOPK ČR - RP Olomoucko.
Ochrana.
Predmetom ochrany je územie s výskytom
John Leckie

John William Leckie (* 23. október 1949, Londýn, Spojené kráľovstvo) je anglický hudobný producent a zvukový inžinier. Jeho produkciu zahŕňajú albumy ako: Magazine – "Real Life" (1978), XTC – "White Music" (1978), Dukes of Stratosphear – "25 O'Clock" (1985), The Stone Roses – "The Stone Roses" (1989), Radiohead – "The Bends" (1995), Muse – "Origin of Symmetry" (2001) či Levellers – "We the Collective" (2018).
Riponská zmluva

Riponská zmluva (ang. "Treaty of Ripon") bola mierová zmluva podpísaná 26. októbra 1640 medzi Karolom I. a škótskymi presbyteriánskymi protestantmi (covenantermi). Zmluva bola predbežnou mierovou zmluvou v tzv. druhej vojne biskupov (the Second Bishops' War) a nasledovala po anglickej porážke v bitke pri Newburne.
Obsah zmluvy.
Zmluva rozhodla o nasledujúcich bodoch:
Kráľ, ktorý nemal peniaze na ďalšie vedenie vojen so Škótmi musel následne zvolať Dlhý parlament. Rokovania sa medzi kráľom a covenantermi sa tiahli až do augusta roku 1641, dokým nebola podpísaná Londýnska zmluva.
Žralok škvrnitý

Žralok škvrnitý (iné názvy: mačkovitý žralok bodkovaný, žralok bodkovaný, mačica škvrnitá, žralok mačkovitý; zriedkavo: mačka škvrnitá, žralok piesočný; staršie: morská mačka; lat. "Scyliorhinus canicula"; staršie: "Scylliorhin(ch)us caniculus", "Scyllium canicula") je druh žraloka z čeľade Scyliorhinidae.
Výskyt.
Vyskytuje sa v severovýchodnom Atlantickom oceáne (od Škandinávie po severnú Afriku) a v Stredozemnom mori. Ide o jeden z najbežnejších európskych druhov žralokov.
Charakteristika.
Je dlhý do 1 m. Váži okolo 3 kg. Je štíhly. Koža je hladká, hnedastá (sivočervená), s tmavohnedými bodkovitými škvrnami a niekoľkými svetlými škvrnami. Jeho oko má žmurku. Je aktívny cez deň aj v noci. Žije väčšinou samotársky, len ojedinele v jednopohlavných skupinách. Živí sa malými živočíchmi (od červov po malé ryby). Loví sa na obchodné účely - využíva sa z neho olej a mäso.
Jozef Luscoň

ThLic. Ing. Jozef Luscoň, PhD., SDB (* 18. september 1959, Sihelné, Slovensko) je slovenský rímskokatolícky kňaz, spisovateľ a pedagóg a publicista .
Zo života.
Jeho otec bol drevorubač a matka bola v domácnosti. Pochádza zo štyroch detí, je najstarší. Gymnázium absolvoval v Námestove (terajšie Gymnázium Antona Bernoláka). Potom išiel študovať na Elektrotechnickú fakultu Vysokej školy technickej v Košiciach. V roku 1988 zložil prvé rehoľné sľuby. Pracoval ako energetik podniku. V júni 1991 bol v Šaštíne vysvätený za kňaza. 
Absolvoval štúdiá katechetiky v Krakove. Neskôr študoval katechetiku v Ríme.
Morská mačka

Morská mačka môže byť:
Tomáš Šudík

Bc. Tomáš Šudík (* 27. február 1996, Humenné) je slovenský politik, poslanec NR SR za stranu Obyčajní ľudia a nezávislé osobnosti. Pôsobil ako občiansky aktivista, ochranár prírody a organizátor protestov Za slušné Slovensko v meste Humenné.
Štúdium.
Vyštudoval Hotelovú akadémiu v Humennom. V roku 2020 ukončil bakalárske štúdium na Fakulte manažmentu Prešovskej univerzity v Prešove. V súčasnosti pokračuje v štúdiu na vysokej škole v Prešove.
Politika.
V roku 2018 sa stal poslancom MsZ v Humennom a v roku 2020 bol zvolený za poslanca Národnej rady Slovenskej republiky za stranu Obyčajní ľudia a nezávislé osobnosti. Je členom Výboru NR SR pre pôdohospodárstvo a životné prostredie a Výboru NR SR pre európske záležitosti. Ako poslanec mestského zastupiteľstva v Humennom predsedá Komisii životného prostredia a verejnej zelene a je členom Komisie športu a Komisie mládeže a tretieho sektora. 
Podnikanie.
Už ako študent strednej školy založil internetový obchod na nákup kávy, čajov či čokolády. V roku 2019 otvoril spolu s ďalšími obchodnými partnermi v Košiciach bar s hernými konzolami, spoločenskými hrami či virtuálnou realitou s názvom „Obývačka“.
Občiansky aktivizmus.
V meste Humenné poukazoval na kauzy exprimátorky Jany Vaľovej, a ako predseda miestneho mládežníckeho parlamentu FreeMar spolupracoval na podujatiach pre mladých ľudí, rodiny s deťmi či pre rekreačných športovcov. Taktiež organizoval celomestské brigády v rekreačných zónach pri meste Humenné.
Dlhodobo upozorňuje na environmentálne záťaže na východnom Slovensku, najmä na výruby lesov či na hrozby, súvisiace s odkaliskom Poša a PCB látkami v bývalom závode Chemko Strážske.
Ľudmila Novacká

Prof. JUDr. Ľudmila Novacká PhD. je slovenská ekonómka a vysokoškolská pedagogička. Pôsobí ako profesorka na Katedre služieb a cestovného ruchu Obchodnej fakulty Ekonomickej univerzity v Bratislave a je členkou predstavenstva Bratislavskej organizácie cestovného ruchu. Zameriava sa na cestovný ruch.
Kelly Preston

Kelly Kamalelehua Smithová, viac známa pod umeleckým menom Kelly Preston (* 13. október 1962, Honolulu, Havaj, USA - † 12. júl 2020, Houston, Texas, USA), bola americká herečka a modelka. 
Životopis.
Vyrastala na Havaji a mala aj mladšieho nevlastného brata Chrisa Palzisa. Neskôr žila aj v Iraku a Austrálii, kde navštevovala školu Pembroke School v Adelaide. Študovala drámu a divadlo na Univerzite v južnej Kalifornii. 
Počas pobytu v Austrálii bola objavená módnym fotografom, ktorý jej pomohol získať prácu v reklamách. Zorganizoval jej svoj prvý filmový konkurz pre úlohu Emmeline v "The Blue Lagoon" z roku 1980, ktorú neskôr získala Brooke Shields. V tom čase začala používať priezvisko Preston.
Jej prvé väčšie filmové role prišli v roku 1985. V roku 2004 hrala vo videoklipe skupiny Maroon 5, „ She Will Be Loved“. V roku 2007 hrala v thrilleri "Death Sentence", kde sa predstavila ako manželka Kevina Bacona. Mala aj menšiu úlohu v televíznom seriáli "Medium".
Bola aj hovorkyňou spoločnosti Neutrogena. 
Osobný život.
V rokoch 1985 až 1987 bola vydatá za Kevina Gagea. Bola zasnúbená aj s Charlie Sheenom v roku 1990. V roku 1991 sa v Paríži vydala za Johna Travoltu, s ktorým mala tri deti, syna Jetta (* 1992 - † 2009), dcéru Ellu Bleu (* 2000) a druhého syna Benjamina (* 2010).
Úmrtie.
Dňa 12. júla 2020 zomrela 57-ročná Prestonová, dva roky potom, čo jej bola diagnostikovaná rakovina prsníka. O jej diagnóze sa nevedelo až do jej predčasnej smrti, ktorá bola oznámená na sociálnej sieti Instagram.
Rothad zo Soissons

Rothad zo Soissons alebo Rothad II. (* 832† 869) bol franský biskup zo Soissons. Je jedným z možných autorom Pseudo-izodoriánskych dekretálií, jedného z najznámejších falzifikátov (nepravých prameňov) stredovekého kánonického práva.
Rothad zbierku použil vo svojom spore s remešským arcibiskupom Hincmarom z Remeša. Po tom, čo Rothad pre cudzoložstvo zosadil kňaza svojej diecézy a nechal svoj akt potvrdiť aj miestnou diecéznou synodou, sa proti tomuto jeho metropolita Hicmar ohradil, pretože sufragánny biskup podľa neho nemal právo ani odvolať kňaza, ani zvolať synodu. V roku 861 Hincmar kňaza zo sufragánnej Soissonskej diecézy vrátil do úradu a jeho predchodcu nechal uväzniť. Proti tomuto zásahu do diecéznych záležitostí sa Rothad rázne ohradil a obrátil sa dokonca na pápeža. Hincmar preto zvolal v roku 862 do Soissons synodu, ktorej sa však Rothad citujúc svoju žiadosť poslanú do Ríma odmietol zúčastniť. Synoda Rothada zosadila a na jeho miesto dosadila iného biskupa. Okrem toho bol Rothad uväznený. Spor sa však dostal do Ríma, pričom pápežovi Rothad do Ríma poslal aspoň časť dekretálií. Pápež Mikuláš I. prípad preskúmal a Rothada prostredníctvom legáta Arsenia v roku 865 opätovne dosadil na biskupský stolec. Svoju argumentáciu pri tom pápežský stolec po prvýkrát, a nie naposledy, zdôvodnil Pseudo-izodoriánskymi dekretáliami. Hincmar pôvodne prikázal Rothada prepustiť z väzenia, no jeho znovunastolenie do biskupského úradu uskutočnil až na opakovanú pápežovu výzvu a pod hrozbou cirkevného trestu.
Baziliky

Baziliky môže byť:
Hexabiblos (rozlišovacia stránka)

Hexabiblos môže byť:
Zuzana Martináková (muzikologička)

Prof. PhDr. Zuzana Martináková, PhD. (* 22. jún 1958) je slovenská muzikologička a vysokoškolská pedagogička. 
Vyštudovala Konzervatórium v Bratislave a Vysokú školu muzických umení v Bratislave. Pôsobila ako vysokoškolská pedagogička, v rokoch 1984-2003 na Vysokej škole múzických umení v Bratislave, z toho v rokoch 1991-1992 ako prodekanka Hudobnej a tanečnej fakulte a v rokoch 1995-1996 ako prorektorka pre zahraničné styky a public relations. Ďalej pôsobila v rokoch 1997 - 2008 na Akadémií umení v Banskej Bystrica, z toho v rokoch 2000-2001 ako prodekanka na Fakulte múzických umení a v rokoch 2001-2008 ako prorektorka pre umenie, vedu, výskum a zahraničné vzťahy.
15. jaunára 2008 bola menovaná za vysokoškolskú profesorku.
V roku 2008 začala vyvíjať činnosť s cieľom prevádzkovať súkromnú vysokú školu, čo sa podarilo v roku 2011 získaním štátneho súhlasu pre Hudobnú a umeleckú akadémiu Jána Albrechta Banská Štiavnica, kde dodnes pôsobí ako predsedkyňa správnej rady.
Počas svojej akademickej kariéry krátkodobo pôsobila a prednášala na Polytechnic University v Nottinghame, Intistitut der Musikalischen Terminologie vo Freiburgu, IRCAM v Paríži, Kultur &amp; Management centre v Gmundene, Univerzite v Trieri, Dublin Institut of Technology. 
Dielo.
Významné publikácie:
La Rochelle Business School

La Rochelle Business School je európska biznis škola nachádzajúca sa v La Rochellee. Bola založená v roku 1988.
Charakteristika.
La Rochelle BS je trojnásobne akreditovaná medzinárodnými AMBA, EQUIS a AACSB. Škola má cca 17 500 absolventov.
Študijné programy.
La Rochelle BS má svoj Master in Management program, niekoľko Masters programov v rôznych oblastiach ako napríklad marketing, financie, médiá, ľudské zdroje.
Umiestnenia v rebríčkoch.
V roku 2019 sa program Master in Management umiestnil na 66. mieste v globálnom rebríčku Financial Times.
Edikt zjednotenia

Edikt zjednotenia môže byť:
Hossius z Cordoby

Svätý Hossius z Cordoby (iné mená nižšie; * 256, možno Córdoba† 357/358/359, Córdoba) bol hispánsky biskup v meste Cordóba, poradca rímskeho cisára Konštantína I., jeden z hlavných obhajcov kresťanskej ortodoxie proti donatizmu a arianizmu. Predsedal niekoľkým synodám a Prvému nicejskému koncilu.
Pravoslávnymi cirkvami a východnými katolíckymi cirkvami je uctievaný ako svätý, v západných martyrológiách sa nespomína. Pravoslávna cirkev a Gréckokatolícka cirkev si jeho pamiatku pripomínajú 27. augusta.
Životopis.
O Hossiovom ranom živote neexistujú zmienky. Za biskupa bol vysvätený niekedy okolo roku 295. Za vlády Maximiána alebo (podľa niektorých zdrojov menej pravdepodobne) Diokleciána bol prenasledovaný (vyznávač"confessor"). Zúčastnil sa (a podľa niektorých prameňov predsedal) miestnej synode v Elvíre, ktorá sa uskutočnila niekedy okolo roku 300. Následne správy o ňom na vyše 12 rokov miznú. V rokoch 312 až 326 pôsobil ako poradca cisára Konštantína I. v cirkevných záležitostiach (napríklad vo vzťahu k donatizmu). O tom, ako sa s cisárom spoznal sa nič nevie.
V roku 324 vyslal cisár Konštantín Hossia na Východ, aby urovnal spor s ariánmi. V Alexandrii zvolal Hossius synodu, kde egyptský klér odsúdil Ariovo učenie a následne podobnú synodu/koncil zvolal aj v Antiochii (325), kde obdobne arianizmus odsúdil sýrsky klér. Keďže sa však spor nepodarilo urovnať, navrhol Hossius cisárovi Konštantínovi, aby zvolal veľký cirkevný koncil, ktorý mal spor raz a navždy rozhodnúť. Výsledkom snáh bol prvý ekumenický koncil v Nicai (325). Hossius koncilu spolu s rímskymi kňazmi predsedal, a zohral významnú úlohu pri presadení protiariánskej vierouky - mal koncilu predložiť termín "homoúsios". Po koncile sa vrátil do Hispánie. 
V roku 342/343 predsedal synode v Sardike (Sofii). Na synode sa mimo iné prijal kánon o možnosti odvolať sa so sporom k pápežovi, ako k poslednej inštancii. Následne správy o ňom na desať rokov miznú a ďalšiu zmienku o ňom poskytuje až list pápeža Libéria (okolo 353). Po nástupe ariánskeho cisára Konštantia II. na trón sa Hossius dostal do opozície voči vládnej moci. Po tom, čo cisár od západného kléru žiadal odsúdenie veľkého odporcu arianizmu biskupa Atanáza, Hossius výrazne pokarhal cisára za jeho zasahovanie do cirkevných záležitostí a dokonca aj priamo pred cisárom v Miláne odmietol Atanáza odsúdiť. V roku 356 bol Hossius povolaný na synodu do Sirmia, kde bol uväznený, a pod hrozbou represií v roku 357 ako storočný prinútený podpísať ariánsku formulu (tzv. druhá sriemská formula). Pred svojou smrťou svoj podpis (podľa Atanáza Alexandrijského stiahol, no západné pramene tento údaj neposkytujú.
Dielo.
Okrem toho, že sa podieľal na tvorbe kánonov viacerých cirkevných koncilov (resp. synod), zachoval sa jeho list pápežovi Júliovi I. a úlomok z listu cisárovi Konštantínovi I. Stratené sú jeho listy "Chvála panenstva" a "O význame kňazského rúcha" (starozákonného veľkňaza).
Je možné, že je adresátom Chalcidiovho (aj Calcidius a Chalkidos, novoplatonik) prekladu a komentára na Platónov spis "Tímaios". Iné názory tvrdia, že mohlo ísť o milánskeho patricija Ossia.
Zoznam slovenských vysokoškolských profesorov, vymenovaných v rokoch 2020 – 2029

Toto je zoznam slovenských vysokoškolských profesorov, vymenovaných v rokoch 2020 – 2029.
Voľba prezidenta Poľskej republiky v roku 2020

Voľby prezidenta Poľskej republiky v roku 2020 boli v poradí piate priame voľby prezidenta 3. Poľskej republiky, z ktorých vzišiel v poradí piaty prezident Poľska. Prvé kolo volieb sa uskutočnilo 28. júna 2020, druhé kolo 12. júla 2020.
V prvom kole sa o funkciu uchádzalo 11 kandidátov. Zúčastnilo sa ho 64,51 % voličov. Poradie kandidátov bolo nasledovné: Andrzej Duda (43,50 %), Rafał Trzaskowski (30,46 %), Szymon Hołownia (13,87 %), Krzysztof Bosak (6,78 %), Władysław Kosiniak-Kamysz (2,36 %), Robert Biedroń (2,22 %), Stanisław Żółtek (0,23 %), Marek Jakubiak (0,17 %), Paweł Tanajno (0,14 %), Waldemar Witkowski (0,14 %), Mirosław Piotrowski (0,11 %).
Do druhého kola postúpili Andrzej Duda a Rafał Trzaskowski. Zúčastnilo sa ho 68,18 % voličov. Rafał Trzaskowski získal 48,97 % platných hlasov. Voľby napokon vyhral Andrzej Duda, ktorý v druhom kole získal 51,03 %.
Prípravy a spôsob konania volieb.
Spôsob voľby prezidenta Poľska upravuje čl. 296 volebného zákonu z 5. januára 2011. Právo voliť má každý, kto najneskôr v deň konania volieb dovŕši 18 rokov. Kandidátom na prezidenta sa môže stať ktorýkoľvek občan Poľska, ktorý má právo voliť do parlamentu a má viac ako 35 rokov. Podmienkou na to, aby bol občan zúčastnil boja o prezidentský post, je predloženie zoznamu aspoň 100.000 podpisov na podporu jeho kandidatúry.
Kandidáti.
Oficiálny zoznam kandidátov:
Výsledky volieb.
Prvé kolo.
Na prvom kole volieb prezidenta dňa 28. júna 2020 sa zúčastnilo 64,51 % zapísaných voličov. Do druhého kola postúpili prví dvaja najúspešnejší kandidáti – Andrzej Duda a Rafał Trzaskowski. Poradie podľa získaných hlasov bolo nasledovné:
Druhé kolo.
Druhé kolo volieb sa konalo 12. júla 2020. Volebná účasť dosiahla 68,18 %. Víťazom sa stal Andrzej Duda, ktorý získal 51,03 %. Najviac volili Andrzeja Dudu v Podkarpatskom vojvodstve, kde získal 70,92 % hlasov. Viac hlasov dostal skôr na východe krajiny, na vidieku a u starších voličov. Jeho protikandidát Rafał Trzaskowski získal 48,97 % a bol najúspešnejší v Pomoranskom vojvodstve. Uspel najmä na západe krajiny, v mestách a u mladších voličov.
C/2020 F3 (NEOWISE)

C/2020 F3 (NEOWISE) je jasná dlhoperiodická kométa viditeľná aj voľným okom počas leta 2020. Objavená bola 27. marca 2020 infračerveným kozmickým teleskopom Wide-field Infrared Survey Explorer (WISE) v rámci projektu NEOWISE. Perihéliom prešla 3. júla 2020. Blízky prelet okolo Slnka spôsobil zmenu parametrov jej obežnej dráhy. Veľká polos sa zväčšila z 275 na 358 AU a obežná doba narástla zo 4 500 na 6 700 rokov. Sklon jej obežnej dráhy k rovine ekliptiky má hodnotu 129°, čo značí, že kométa obieha retrográdne – v opačnom smere, ako obiehajú okolo Slnka planéty.
Kométa bola z územia Slovenska pozorovateľná po západe Slnka nízko nad severným horizontom, v priebehu júla a augusta sa postupne presúvala medzi súhvezdiami Povozník, Rys, Veľká medvedica, Vlasy Bereniky a Panna. Zdanlivá jasnosť komy kométy dosiahla maxima 1 až 0 magnitúd počas perihélia, kedy však bola pozorovateľnosť zhoršená v dôsledku uhlovej blízkosti Slnka. V priebehu leta potom jasnosť postupne klesala o približne 1,5 magnitúdy za týždeň. K Zemi sa najtesnejšie priblížila 23. júla 2020, na vzdialenosť približne 0,69 AU (104 miliónov km).
Charakteristika.
Priemer jadra kométy je odhadovaný na 5 km. Ako ukázali snímky zo slnečnej sondy Parker Solar Probe, kométa má dva chvosty: plynový (plazmový) a prachový. V plynovom chvoste bola odhalená medzera, čo môže byť následok toho, že kométa má dva plynové chvosty a teda tri chvosty celkovo. V zakrivenom prachovom chvoste kométy sa nachádzajú vlnité štruktúry.
Eusebios z Nikomédie

Eusebios z Nikomédie (iné mená: Eusébios z Nikomédie, Eusévios Nikomédsky, pre ďalšie tvary mena pozri: Eusébius; * ?† 341/342) bol kresťanský biskup v Bejrúte, Nikomédii (od cca. 318) a neskôr arcibiskup v Konštantínopole (od 338/9), horlivý prívrženec arianizmu, vodca ariánskej skupiny eusebiánov. V roku 337 pokrstil na smrteľnej posteli cisára Konštantína I., a bol svätiteľom ariánskeho biskupa Wulfilu, apoštola Gótov.
Životopis.
O jeho pôvode sa nič nevie. V mladosti však bol odchovancom a žiakom Lukiána z Antiochie, u ktorého sa zrejme spoznal s Ariom, a ktorý položil základy jeho ariánskeho zmýšľania. Pôvodne bol zvolený biskupom vo fénickom Bejrúte (Berytus), no niekedy okolo roku 318 sa stal biskupom v maloázijskej Nikomédii, v sídle cisára Licinia. V roku 323 mu Arius poslal list, v ktorom ho žiadal o pomoc v jeho teologickom spore s patriarchom Alexandrom. Eusebios sa následne snažil presvečiť východných biskupov v jeho prospech. Po odsúdení Ariovho učenia synodou v Alexandrii začal vyvíjať snahy o očistenie Ariovho učenia a v roku 324 docielil jeho očistenie na synode v Bitýnii. Patriarcha Alexander tento akt chápal ako zásah do svojej jurisdikcie a proti rozhodnutiu sa v listoch zásadne ohradil. 
Zúčastnil sa Prvého nicejského koncilu, kde bol horlivým zástancom arianizmu a odporcom homousiánov, no po tom, čo koncil schválil ich stanovisko, sa podpísal pod Nicejské vyznanie viery. Odmietol však podpísať anathemu na Aria a krátko po koncile s ním opäť nadviazal spojenie.
Tri mesiace po koncile ho cisár Konštantín I. vyhnal do exilu v Gálii. Mohlo sa tak udiať pre: jeho opätovnú podporu Ariovi a jeho podporu egyptským schizmatikom meletiánom, ktorí podporovali ariánov, resp. mal byť obvinený aj z podpory cisára Licinia a schvaľovania jeho kresťanských perzekúcií. V roku 328 mu však bolo (zrejme najmä vďaka priateľstvu s cisárovou sestrou Constantiou) dovolené sa vrátiť, a následne dokonca získal na dvore značný vplyv. Vytvorila sa okolo neho úzka skupinka horlivých ariánov nazývaná eusebiáni. V roku 329 docielil odvolanie protiariánsky zameraného sýrskeho biskupa Eustathia z Antiochie a následne bol vďaka jeho prispeniu na synode v Tyre (335) zosadený aj najhorlivejší odporca ariánov, alexandrijský patriarcha Atanáz. Na synode v Jeruzaleme (335) sa zase zaslúžil o Ariov návrat. V roku 337 na smrteľnej posteli pokrstil zomierajúceho cisára Konštantína. Veľkej úcte sa tešil u Kontantínovho syna a nástupcu Konštantia II., ktorý ho v roku 339 ustanovil arcibiskupom v novom hlavnom meste Konštantínopole. V tom istom roku predsedal aj koncilu v Antiochii, ktorý opätovne zosadil alexandrijského patriarchu Atanáza a dosadil zaňho Gregora Kapadóckeho, okrem neho koncil odvolal aj Marcella z Ankyry. V roku 341 ešte predsedal synode v Antiochii, ktorá prijala pro-ariánske krédo (druhá antiochijská formula) a krátko na to zomrel (možno niekedy v zime 341/342). Podľa historika Ammiana Marcellina ku koncu svojho života čiastočne prispel k náboženskej výchove neskoršieho cisára Juliána Apostatu.
Z jeho tvorby sa zachovalo len niekoľko listov zaznamenaných cirkevnými historikmi Sokratom, Sozomenom a Theodoretom z Kýru.
Zlatá korčuľa

Zlatá korčuľa je ocenenie udeľované v slovenskej najvyššej klubovej súťaži v ľadovom hokeji pre najužitočnejšieho hráča play-off zvoleného divákmi.
Forgáč

Forgáč je slovenské priezvisko. Najčastejšie je Orovnici, Rozhanovciach a Seredi.